Source: http://birosag.hu/media/aktualis/iden-nepszeru-volt-sziget-birosag
Timestamp: 2017-08-23 00:31:27+00:00

Document:
Idén is népszerű volt a Sziget Bíróság | BÍRÓSÁG
Idén is népszerű volt a Sziget Bíróság
2015. aug. 19. - 10:52, OBH-Sajto5
A Sziget Fesztivál keretében megrendezett Civil Sziget idén sem múlhatott el Sziget Bíróság nélkül: a hagyományoknak megfelelően idén is részt vett az Országos Bírósági Hivatal a Fővárosi Törvényszékkel és a Budapest Környéki Törvényszékkel a Sziget Fesztiválon.
Az Országos Bírósági Hivatal által meghirdetett Nyitott Bíróság program sikerét talán a számok bizonyítják a leginkább: idén első félévben már 24 ezer résztvevő vett részt az országos programban, ami a Sziget Fesztiválon is folytatódott.
A Sziget Bíróság a Civil Sziget részeként hétfőn nyitotta meg kapuit, hogy 7 napon keresztül – a tavalyihoz hasonlóan – magyar és külföldi látogatókat fogadjon, akik játékos formában, teszteken és kvízeken keresztül ismerkedhettek meg a magyar igazságszolgáltatással: a jogrendszerrel, a bűnökkel és az értük járó büntetésekkel, vagy a drogfogyasztás következményeivel.
A legtöbb látogató hétvégén érkezett, egy hét alatt közel 1000 feladatlapot töltöttek ki az érdeklődők.
A hangulatról és a színes, magyar és angol nyelvű programokról az ország egész területéről érkező bírósági fogalmazók és titkárok gondoskodtak.
A főbb hírekről, képekről és videókról a facebook.com/szigetbirosag oldalon tájékozódhattak az érdeklődők.

References: Bíróság 
 BÍRÓSÁG

 Bíróság

 Bíróság 
 Bíróság 
 Bíróság